член 2, параграф 5 от Регламент (ЕО) No 550/2004, както и на практическото прилагане на тези споразумения, по-специално с оглед на постигнатото равнище на безопасност от доставчиците на услуги под техен надзор.
 в)
 Компетентният орган установява механизми за координация с други компетентни органи относно съобщени промени във функционални системи, в които участват доставчици на услуги, намиращи се под надзора на другите компетентни органи. Тези механизми за координация трябва да гарантират ефективния подбор и преглед на въпросните съобщени промени в съответствие с точка ATM/ANS.AR.C.025.
 ATM/ANS.AR.A.010 Документация по сертифициране, надзор и правоприлагане
 Компетентният орган предоставя на разположение на своите служители необходимите законодателни актове, стандарти, правила, технически публикации и свързани документи, за да могат те да изпълняват своите задачи и задължения.
 ATM/ANS.AR.A.015 Средства за съответствие
 а)
 Агенцията разработва приемливи средства за съответствие (AMC), които могат да бъдат използвани за установяване на съответствие с изискванията на настоящия регламент. Когато AMC са спазени, приложимите изисквания на настоящия регламент се считат за изпълнени.
 б)
 За установяване на съответствие с изискванията на настоящия регламент могат да бъдат използвани и алтернативни средства за съответствие (AltMOC).
 в)
 Компетентният орган установява система за непрекъснато оценяване дали всички AltMOC, използвани от него или от доставчиците на услуги под негов надзор, позволяват установяването на съответствие с изискванията на настоящия регламент.
 г)
 Компетентният орган оценява всички AltMOC, предложени от даден доставчик на услуги в съответствие с точка ATM/ANS.OR.A.020, като анализира представената документация и, ако счете за необходимо, извършва проверка на доставчика на услуги.
 Когато компетентният орган констатира, че AltMOC са достатъчни, за да се гарантира спазването на приложимите изисквания на настоящия регламент, той без необосновано забавяне:
 (1)
 уведомява заявителя, че AltMOC могат да бъдат прилагани и, ако е приложимо, изменя съответно сертификата на заявителя;
 (2)
 уведомява Агенцията за тяхното съдържание, като включва копия от всички съответни документи;
 (3)
 информира други държави членки относно AltMOC, които са били приети.
 д)
 Когато самият компетентен орган използва AltMOC, за да постигне съответствие с приложимите изисквания на настоящия регламент, той:
 (1)
 ги предоставя на всички доставчици на услуги, намиращи се под негов надзор;
 (2)
 уведомява Агенцията без необосновано забавяне.
 Компетентният орган предоставя на Агенцията пълно описание на AltMOC, включително всякакви редакции на процедурите, които могат да са от значение, както и оценка, която показва, че приложимите изисквания на настоящия регламент са спазени.
 ATM/ANS.AR.A.020 Информация за Агенцията
 а)
 Компетентният орган уведомява без необосновано забавяне Агенцията, ако възникнат значителни проблеми с изпълнението на съответните разпоредби на Регламент (ЕО) No 216/2008 и правилата за неговото прилагане или на регламенти (ЕО) No 549/2004, (ЕО) No 550/2004, (ЕО) No 551/2004 и (ЕО) No 552/2004 на Европейския парламент и на Съвета (1), приложими за доставчиците на услуги.
 б)
 Без да се засягат разпоредбите на Регламент (ЕС) No 376/2014 на Европейския парламент и на Съвета (2), компетентният орган предоставя на Агенцията информация от значение за безопасността, произтичаща от получените от него доклади за събития.
 ATM/ANS.AR.A.025 Незабавно реагиране на проблем за безопасността
 а)
 Без да се засягат разпоредбите на Регламент (ЕС) No 376/2014, компетентният орган въвежда система за целесъобразно събиране, анализиране и разпространение на информация,